open-index/open-wikipedia-markdown huggingface dataset:
Džundžó Romantica

**Džundžó Romantica** () je japonská manga séria typu yaoi. Ešte stále vychádza a bolo už podľa nej odvysielané aj 12-dielny anime seriál. Pripravovaná je už aj druhá séria seriálu, ktorá by sa mala začať vysielať 12. októbra.

## Postavy
### Džundžó Romantica

;Misaki Takahaši
:*Hlas:* Takahiro Sakurai
:*Vek:* 18 rokov
:Hlavná postava, Takahirov mladší brat. Na začiatku príbehu sa pripravuje na vstupný test do univerzity. Aj keď je zdanlivo detinský a neskúsený, počas príbehu sa jeho osobnosť mení.
;Akihiko Usami
:*Hlas:* Hikaru Hanada
:*Vek:* 28 rokov
:Populárny autor literatúry faktu a milostných príbehov. Najmladší držiteľ významnej Naomoriovej ceny. Jeho prezývka je *Usagi*. Usami je aj Misakiho učiteľ, ktorý ho pripravuje na vstupné skúšky a veľmi blízky priateľ jeho brata Takahira (tajne ho miluje už od školy).
;Takahiro Takahaši
:*Hlas:* Kišó Tanijama
:Misakiho starší brat a dlhoročný Usamiho priateľ. Bol objektom Akihikovej lásky, ale nikdy sa to nedozvedel. Je až prehnane starostlivý o svojho mladšieho brata Misakiho, dokonca ho podporoval v štúdiu aj po smrti rodičov.
;Haruhiko Usami
:Akahikov starší brat. Zvyčajne je chladný a nesúhlasí s bratom, i keď nikto nevie prečo. Nakoniec začne mať rád Misakiho, čo bude dôsledkom ešte väčšieho napätia medzi ním a Usamim.

### Džundžó Egoist
;Hiroki Kamidžó
:*Hlas:* Kentaró Itó
:*Vek:* 28 rokov
:Dlhoročný Usamiho priateľ, ktorý pracuje ako odborný asistent na fakulte, kde študuje aj Misaki. Pôvodne bol zamilovaný do Usamiho.
;Nowaki Kusama
:*Hlas:* Nobutoši Kanna
:*Vek:* 24 rokov
:Bol pomenovaný ako Nowaki (jap.: *tajfún*), pretože ako sirota bol nájdený za silnej búrky. Nowaki po prvýkrát stretol Hirokiho pred šiestimi rokmi, keď Hiroki plakal nad jeho zbytočným vzťahom s Usamim a naliehal, aby sa Hiroki stal jeho učiteľom. V príbehu práve študuje za pediatra.

### Džundžó Terrorist
;Jó Mijagi
:*Hlas:* Kazuhiko Inóe
:*Vek:* 35 rokov
;Šinobu Takacuki
:*Hlas:* Daisuke Kišio
:*Vek:* 18 rokov

### Ostatní
***Eri Aikawa** – *hlas:* Noriko Namiki
***Kaoru Asahina** – *hlas:* Rjótaro Okiaju
***Rjúičiro Isaka** – *hlas:* Tošijuki Morikawa

## Hudba
**Úvodná zvučka:* „Kimi = Hana“ (君＝花) od pigstar
**Záverečná zvučka:* „Baby Romantica“ (ベイビーロマンチカ) od SCRIPT

## Externé odkazy

*anidb.net 
*animenfo.com 
*animenewsnetwork.com anime 
*animenewsnetwork.com manga 
*anisearch.de 
*oficiálna stránka  

Kategória:Anime
Kategória:Anime seriály
Kategória:Anime z roku 1996
Dayron Robles

**Dayron Robles** (* 19. november 1986, Guantánamo,, Kuba) je kubánsky prekážkar, venujúci sa behu na 110 m cez prekážky a v tejto disciplíne je aj svetovým rekordérom, ktorý vytvoril v Ostrave 11. júna 2008 na mítingu *[[Zlatá tretra]]*.

## Vrcholové podujatia
### Osaka 2007
Časom 13,15 s. skončil vo finálovom behu na MS 2007 štvrtý. K bronzovej medaile mu chýbalo 13 stotín.

### Peking 2008
Na Letnych olympijských hrách 2008 v Pekingu získal v behu na 110 m cez prekážky časom 12,93 s zlatú medailu. Náskok pred druhým Davidom Paynom bol 24 stotín sekundy.

## Referencie

## Externé odkazy
* Dayron Robles na iaaf.org

Kategória:Kubánski bežci na 110 m cez prekážky
Kategória:Olympijskí víťazi v behu na 110 m cez prekážky
Kategória:Kubánski olympijskí víťazi
Kategória:Bývalí držitelia svetových rekordov
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Adam Ledwoń

**Adam Ledwoń** (* 15. január 1974, Olesno, Poľsko – † 11. jún 2008, Klagenfurt am Wörthersee, Rakúsko) bol poľský futbalový reprezentant.

## Smrť
Bol rozvedený a jeho manželka sa vrátila v októbri 2007 do Poľska. Zomrel 11. júna 2008 po tom, čo sa obesil vo svojom dome. Počas EURO 2008 bol spolukomentátorom televízie Polsat, ešte aj počas zápasu 8. júna 2008 medzi Nemeckom a Poľskom.  Na príčine sú možno aj rodinné problémy. Údajne deň pred svojou smrťou povedal svojmu priateľovi: „Mariola odišla, idem sa obesiť.“ Tieto slová nik nebral vážne. Vyšetrovanie smrti sprevádzajú záhadné okolnosti. Vchodové dvere do domu boli odomknuté a Ledwońovo auto stálo pred jeho domom plné zakúpených potravín. Jeho smrť oznámil polícií spoluhráč Patrick Wolf po tom čo zisťoval čo je s Ledwońom, keď sa neozýval a neprišiel ani na tréning.

## Úspechy
* Poľský pohár (1993) - GKS Katowice
* Rakúsky majster (2003) - FK Austria Wien

## Referencie

Kategória:Poľskí futbalisti
Kategória:Hráči GKS Katowice
Kategória:Hráči Bayer 04 Leverkusen
Kategória:Hráči SC Fortuna Köln
Kategória:Hráči FK Austria Wien
Kategória:Hráči VfB Admira Wacker Mödling
Kategória:Hráči SK Sturm Graz
Kategória:Hráči SK Austria Kärnten
Kategória:Obete samovrážd
Kategória:Osobnosti z Olesna
Myst

**Myst** je názov prvej zo série adventúr. Vytvoril ju americký tím Cyan Worlds.

Hra vyšla v roku 1993, zaznamenala obrovský úspech a stala sa najpredávanejšou hrou svojej doby. Séria pozostáva z ďalších štyroch dielov - Riven, Myst III: Exile, Myst IV: Revelation, Myst V: End of Ages. Spoločnosť Cyan Worlds vytvorila aj druhý a piaty diel (Riven a End of Ages). Na ostatné hry už len prihliadala, pri čom pracovala na projekte Uru - vôbec prvej online adventúre. Všetky tieto hry spája dej a princíp hrania.

## Externé odkazy
* 
* 

Kategória:Počítačové hry
Kategória:Adventúry
Kategória:Hry pre Windows
Bionómia

**Bionómia** alebo aj **biológia druhu,** či **ekológia organizmu** je náuka o spôsobe života konkrétnej rastliny, živočícha, alebo huby v rámci ich prirodzeného prostredia. Skúma priebeh vývojového cyklu, spôsob získavania potravy, rozmnožovanie a adaptáciu.

## Externé odkazy
*https://www.lexico.com/en/definition/bionomics 

Kategória:Biológia
Iesada Tokugawa

** Iesada Tokugawa** (jap.: 徳川 家定 *Tokugawa Iesada*) bol trinásty šógun Tokugawskej dynastie, ktorý zastával úrad iba 5 rokov, od roku 1853 do 1858. Bol druhým synom 12. šóguna Iejošiho Tokugawu. Duševne nebol vhodný na zastávanie úradu šóguna. K moci sa dostal krátko po príchode "čiernych lodí" Matthewa Perryho, čo bolo príčinou choroby a smrti jeho otca Iejošiho. Bol zodpovedný za podpísanie pre Japonsko nevýhodných zmlúv (Kanagawská dohoda, Dohoda o Anglo-Japonskom priateľstve, Harrisova dohoda, Anglo-Japonská dohoda o priateľstve a obchode), ktoré ukončili *[[sakoku]]* a otvorili japonské hranice pre vplyv cudziny, čo viedlo k Bakumacu.  

## Éry ''bakufu'' Iesadu
Roky, v ktorých bol Iesada šógunom, sú špecificky identifikované viac ako jedným názvom éry alebo *[[nengó]]*.
* *[[Kaei]]*   (1848-1854)
* *[[Ansei]]*  (1854-1860)

## V kultúre
Iesada Tokugawa bol zobrazený v roku 2008 v NHK dráme Tiaga Acuhime, ktorá je kronikou života jeho ženy. Jeho predstaviteľom bol Masato Sakai.

## Referencie
### Poznámky

### Pozri aj
* Totman, Conrad.  (1967). *Politics in the Tokugawa bakufu, 1600-1843*. Cambridge: Harvard University Press.
* Osamu Tezuka. *[[Hidamari no Ki]]*
* Mogues, Marquis de.  *Recollections of Baron Gros's Embassy to China and Japan in 1857-58*. London and Glasgow: Richard Griffin and Company.  1860.

## Zdroje

Kategória:Narodenia v 1824
Kategória:Úmrtia v 1858
Kategória:Dejiny Japonska
Kategória:Šóguni
Iesada
Sebavedomie

**Sebavedomie** alebo (najmä v druhom význame zriedkavo) **sebauvedomenie** môže byť vo filozofii, sociológii a psychológii:
*vedomie seba samého, pozri sebavedomie (vedomie seba samého)
*(zvýšená) sebadôvera

https://beunique.235.sk/ako-pracovat-na-sebavedomi/
Nadradenosť

**Nadradenosť** alebo **superiórnosť** alebo **superiorita** alebo **nadriadenosť** je matie (v poradí, v systéme) vyššieho, dôležitejšieho miesta, matie vyššej hodnoty.

**Nadradenosť** alebo **superiórnosť** alebo **superiorita** je povýšenosť.

**Superiorita** je prevaha.
Povznesenosť

**Povznesenosť** môže byť:
*citová vzrušenosť
*vlastnosť vedieť sa povzniesť (nad niečím negatívnym)
*povýšenosť
Suverenita

**Suverenita** alebo **suverénnosť** alebo **zvrchovanosť** môže byť:
*v práve: pozri suverenita (právo)
*absolútnosť, úplnosť, dokonalosť
*dokonalé ovládanie nejakého odboru

**Suverenita** alebo **suverénnosť** je sebadôvera alebo povýšeneckosť.

**Zvrchovanosť** je vrcholnosť, krajnosť.
Modul

**Modul** môže byť:
* všeobecne: pomerne samostatná (pod)jednotka systému, podsystém
* vo fyzike: názov niektorých veličín či mier, pozri veličina
* v technike: základný rozmerový parameter ozubenia, pozri modul (ozubenie)
* v matematike:
** absolútna hodnota (reálneho či komplexného čísla alebo prvku v čiastočne usporiadanom vektorovom priestore alebo vektora)
** modul (algebrická štruktúra)
** modul (euklidovský algoritmus)
** algebrický divízor
** modul (kongruencie)
** dvojpomer štyroch dotyčníc prechádzajúcich bodom
** modul (takmer periodickej funkcie)
** modul (logaritmického systému)
** modul (oblasti)
** parameter (eliptickej funkcie či integrálu alebo funkcie théta)
** modulo
* v informatike: samostatne zameniteľná časť hardvéru alebo softvéru
* v elektronike: keramická platnička alebo prstenec, ktorý je nositeľom rôznych funkčných prvkov, napr. odporov, indukčnosti a podobne, pozri modul (elektronika)
* v architektúre a stavebníctve: 
** istá dĺžková jednotka, pozri modul (stavebníctvo) 
** polomer drieku na spodku antických stĺpov, pozri modul (stĺp)
* v kozmonautike: stavebný prvok kozmickej lode alebo vesmírnej stanice, ktorý obsahuje zariadenia pre určitú špecifickú funkciu (život, prácu, pohon, vedecké skúmanie, pristátie atď.) a môže sa spájať s inými modulmi, napr. obývací modul, laboratórny modul, pohonný modul, servisný modul, pristávací modul, lunárny modul atď.

## Pozri aj
* modul pružnosti
Pionýr

**Pionýr** (čes. pionier) môže byť:

* značka motocykla, pozri Jawa Pionier
* značka bicykla, pozri Pionýr (bicykel)
* názov lode, pozri Pionýr (loď)
* český hovorový názov pionierskej organizácie, pozri Pionierska organizácia Socialistického zväzu mládeže
* časopis tejto organizácie, pozri Pionýr (časopis)
Absolútna hodnota

**Absolútna hodnota** môže byť:
*absolútna hodnota (reálne a komplexné číslo)
*absolútna hodnota (zväzovo usporiadaná grupa)
*absolútna hodnota (multiplikatívne normovanie)
*absolútna hodnota (prvok v čiastočne usporiadanom vektorovom priestore)
*veľkosť (vektor)

## Iné projekty
Frotáž

right|thumb|Frotáž reliéfu mincí.
**Frotáž** je umelecká technika kopírovania (prenášnia) reliéfnej štruktúry na papier.

Princíp spočíva v priložení papiera (alebo iného vhodného materiálu) na reliéf. Rovnomerným prechádzaním mäkkej ceruzy (alebo kresliaceho uhlíka, voskovej ceruzy a pod.) po celej ploche zakrytého reliéfu získame jeho odtlačok. Efekt vzniká v dôsledku zmeny prítlačného tlaku ceruzy (uhľa) v mieste vyvýšenia reliéfu.

Frotáž je možné použiť na akýkoľvek reliéfny materiál. Známe je detská frotáž mincí. Vhodné sú listy, rastliny, kôra stromu, vlna a pod.

Kategória:Výtvarné umenie
Kategória:Grafické techniky
Deväťsil lekársky

**Deväťsil lekársky** (iný názov deväťsil hybridný, ) je druh trvácej byliny rodu deväťsil, z čeľade astrovité (*Asteraceae*). Prirodzene je rozšírený od Európy až po severný Irán. 

## Opis
Deväťsil lekársky je trváca bylina s hrubým, hľuzovitým podzemkom. Byľ je dutá, priama, zelená, často slabo purpurová a pavučinato vlnatá, vysoká 15 až 40 cm, v čase zrelosti plodov vysoká až 130 cm.

Prízemné listy sú stopkaté, s valcovitou a hlboko rebrovitou stopkou. Do plnej veľkosti dorastajú až po odkvitnutí kvetov, pričom môžu dosiahnuť dĺžku až 100 cm a šírku do 90 cm. Čepeľ je kožovitá, spravidla široko srdcovito okrúhla, na okraji nerovnako laločnato zúbkatá, na vrchole spravidla krátko končistá. Byľové listy sú početné, šupinovité, sediace, čepeľ je mäkká, široko kopijovitá.
 
Súkvetia sú tvorené hustými strapcami úborov, ktoré sa po odkvitnutí ešte viac predĺžia. Úbory samčích rastlín sú krátkostopkaté, obrátene kužeľovité, úbory samičích rastlín sú menšie, kužeľovité, s trocha dlhšími stopkami. Zákrov je dvoj až trojradový, fialové zákrovné listene sú podlhovasté až čiarkovité.

Plodmi sú chlpaté nažky, ktoré sa sa vyvíjajú len zo samičích úborov a sú vybavené chocholcom.

## Rozšírenie
Deväťsil lekársky je rozšírený v celej Európe s centrom v strednej Európe, na severe po Škótsko a strednú časť Škandinávskeho polostrova a Fínsko, na východe siaha až do centrálneho Ruska, na juhu po Sicíliu a zasahuje až po severný Irán.

Zavlečený je v Spojených štátoch (New Hampshire) a za vyhynutý bol vyhlásený v Alžírsku.

Na Slovensku sa vyskytuje iba poddruh deväťsil lekársky pravý, hojný v celých Karpatoch. Pravdepodobne úplne chýba na Burde a Podunajskej nížine.

## Ekológia
Deväťsil lekársky rastie najčastejšie na vlhkých, na živina bohatých, ťažkých, často štrkovitých a piesočnatých pôdach, väčšinou na brehoch potokov a riek, v prameniskách, na vlhkých okrajoch lesov  od nížin až po horský stupeň. Kvitne od marca do mája.

## Význam a využitie
Deväťsil lekársky sa pre svoje liečivé vlastnosti v ľudovom liečiteľstve využíva ako diuretikum, diaforetikum a spazmolytikum. Drogou je usušený koreň a usušené listy.

## Poddruhy
V rámci druhu eviduje databáza semenných rastlín POWO tieto súčasné  poddruhy:
*deväťsil lekársky pravý (*Petasites hybridus subsp. hybridus*) – od Európy až po severný Irán.
**[[Petasites hybridus subsp. ochroleucus]]* – sever Balkánskeho polostrova, Ukrajina a Krym.

## Galéria

Petasites hybridus Sturm53.jpg| Ilustrácia
Petasites hybridus - Common Butterbur - Lapaza çiçeği 1.jpg | Prízemné listy.
Petasites hybridus subsp. hybridus 2021-06-09 02.jpg | Detail prízemného listu.
5613 DE BY Detailaufnahme Pflanze gewoehnliche Pestwurz Petasites hybridus Nationalpark Berchtesgaden WDPA-ID 668.jpg | Súkvetie s nerozkvitnutými úbormi.
Petasites hybridus sl42.jpg | Súkvetia s odkvitnutými úbormi
Petasites hybridus sl45.jpg | Odkvitnuté úbory so zrelými nažkami.


## Referencie

## Iné projekty

Kategória:Flóra na Slovensku
Kategória:Liečivé rastliny
Kategória:Najmenej ohrozené druhy
lekársky
Kategória:Rastliny s bielymi kvetmi
Kategória:Rastliny s ružovými kvetmi
Aircraft Manufacturing Company

**Aircraft Manufacturing Company** (Airco) bola britská spoločnosť, ktorá sa zaoberala výrobou lietadiel predovšetkým v období 1.&nbsp;svetovej&nbsp;vojny. Firmu založil George Holt Thomas v roku 1912 v Hendone v severnej časti Londýna.

O dva roky neskôr sa stal vo firme hlavným konštruktérom Geoffrey de Havilland. Ním navrhnuté typy lietadiel sú označované iniciálami D.H. (alebo DH). Prvým úspešným letúnom bol stíhač s tlačnou vrtuľou Airco D.H.2 v roku 1916, ktorý napomohol prelomiť nadvládu nemeckých lietadiel na začiatku vojny. Firma vyrobila niekoľko tisíc letunov, medzi najúspešnejšie patril cvičný D.H.6, typ D.H.4 sa zas stal uznávaným bombardérom v 1.&nbsp;svetovej&nbsp;vojne. Typy D.H.16 a D.H.18 s úspechom používali prvé letecké dopravné spoločnosti Aircraft Transport a Travel Limited založené v Spojenom kráľovstve, ktoré taktiež vlastnil George Holt Thomas. 

Po skončení vojny sa firma dostala do finančných problémov kvôli prílišnej dôvere vedenia spoločnosti v pokračujúce objednávky armády na nové letuny, až nakoniec v roku 1920 vyhlásila bankrot. Zvyšok spoločnosti odkúpil de Havilland a zmenil jej názov na *[[de Havilland Aircraft Company]]*, pod ktorým potom úspešne fungovala až do roku 1959.

## Iné projekty

Kategória:Výrobcovia lietadiel zo Spojeného kráľovstva
Kategória:Zaniknuté podniky
Bedrovník anízový

**Bedrovník anízový** (iné názvy: **aníz**, **aníz voňavý**; staršie: **bedrovník aníz**, *bederník anyžový*; ľudovo: **bederník**; do roku 1940 [a dodnes po česky] písané *anýz*, ľudové varianty slova aníz pozri v článku aníz; lat. *Pimpinella anisum*, staršie názvy: *Anisum vulgare*, *Anisum officinale*) je rastlina z čeľade mrkvovité/zelerovité (*Apiaceae*).

Je to jednoročná bylina pochádzajúca z oblasti Stredomoria. Vytvára priamu, rozkonárenú stonku s dolnými listami srdcovitými, prostrednými trojpočetnými a hornými perovito strihanými. Drobné biele kvety sú usporiadané v zložených okolíkoch. Plod je dvojnažka. Celá rastlina obsahuje aromatické silice. 
Patrí k najstarším liečivým rastlinám na svete. Kedysi sa používal ako protijed a omladzovací prostriedok.

## Pozri aj
* Aníz (korenina)

## Zdroje

## Iné projekty

Kategória:Zelerovité
Stredomorie

**Stredomorie** môže byť:
*oblasť Stredozemného mora, pozri Stredomorie (Stredozemné more)
*časti mora oddelené pevninou alebo ostrovmi od voľného oceánu
Jamato (trieda lodí)

**Trieda Jamato** (jap.: *大和型戦艦*) bola trieda bojových lodí Japonska. Bola to najväčšia trieda bojových lodí, ktorá bola dovtedy skonštruovaná s plným výtlakom 72&nbsp;800 ton. Trieda niesla najväčšie námorné delá aké kedy boli na loď namontované 460 mm (18,1 palca) ktoré strieľali až 1,36 tonové projektily.

## Vzhľad a konštrukcia
Japonská námorná stratégia po ukončení I. svetovej vojny včítane plánov na výstavbu flotily bola orientovaná na vydieranie prípadného nepriateľa (napr. US NAVY). Tieto plány však obmedzila Washingtonská námorná dohoda v roku 1922, Navzdory tomu japonské námorníctvo pokračovalo v štúdiách nových plavidiel nových moderných bojových tried včítane kanónov kalibru až 460 mm.

Medzinárodný vývoj prinútil Japonsko v roku 1934 vypovedať a odstúpiť od Washingtonskej zmluvy. V tom čase sa však už pracovalo na novej triede bojových lodí známej neskôr pod menom Jamato.

## Externé odkazy
* ibiblio.org

## Zdroj


Kategória:Japonské bojové lode
Kategória:Japonské triedy bojových lodí
Iovianus

náhľad|Iovianus
**Iovianus** (iné mená: **Jovianus, Jovianos, Iovianos, Iovian, Jovian, Jovián, Flavius Iovianus, Imperator Caesar Flavius Iovianus Augustus**; * 331, Singidunum – † 17. február 364, Dadastana, Turecko) bol od roku 363 rímsky cisár.

Na cisársky trón Rímskej ríše nastúpil v roku 363 ako nástupca Iuliana Apostatu. Iovianus bol čestný muž, ale ako už história mnohokrát ukázala, čestnosť nie je vždy rozhodujúcou vlastnosťou, ktorá by zabezpečila  silu a veľkosť panovníka. Nebolo tomu tak ani v tomto prípade. Iovianovi na rozdiel od jeho predchodcu chýbala energickosť a rozhodnosť. Podarilo sa mu síce zvyšky Apostatovho vojska doviesť bezpečne späť domov, ako diplomat však veľké úspechy nedosiahol. Následný mier uzavretý s Perzskou ríšou výrazne oslabil rímske pozície na východe. Cisár totiž súhlasil s odstúpením rozsiahlych území na východe impéria a nárokov na Arménsko v prospech Perzie.

Čo sa týka vnútorných záležitostí ríše, Iovianus zrušil všetky náboženské reformy cisára Iuliana Apostatu, a tým opäť zaručil kresťanstvu hegemóniu v oblasti náboženstva Rímskej ríše. Viac toho ale spraviť nestihol, zomrel totiž už v roku 364. Nastúpil na trón vo veľmi ťažkej situácii a na reformy v podstate ani nemal čas. Jeho nástupcom sa stal Valentinián I. (*Flavius Valentinianus)*.

## Literatúra
* V. Zamarovský, *Dejiny písané Rímom*, Bratislava 2002

## Iné projekty

Kategória:Narodenia v 331
Kategória:Úmrtia v 364
Kategória:Cisári starovekého Ríma
Maurits Post

**Maurits Post** (* asi 10. december 1645, Haarlem, Holandsko – † 6. jún 1677, Haag) bol holandský barokový architekt.

Maurits Post pracoval ako architekt pre Viliama III. Oranžského od roku 1672 až do roku 1677, keď vo veľmi mladom veku zomrel. Najznámejšími budovami, na ktorých pracoval, sú Slot Amerongen, kráľovský palác Soestdijk, palác Huis ten Bosch a palác Noordeinde.

Kategória:Holandskí architekti
Kategória:Barokoví architekti
Laurus (Škurla)

**Metropolita Laurus** (narodený ako **Vasiľ Škurla**, Василий Михайлович Шкурла; * 1. január 1928, Ladomirová, Slovensko – † 16. marec 2008, Jordanville, USA) bol biskup Ruskej pravoslávnej cirkvi v zahraničí, metropolita Východnej Ameriky a New Yorku.

## Život
Narodil sa ako Vasiľ Škurla 1. januára 1928 v obci Ladomirová vo vtedajšom Česko-Slovensku rodičom Michalovi a Elene. Rodina bola silne pravoslávne veriaca. Bol rusínskej národnosti.

Vo veku päť rokov, začal pomáhať v službe pri oltáre v miestnom chráme v Ladomirovej, ktorý bol farským pre miestne pravoslávne obyvateľstvo. Vo veku osem rokov (iné pramene udávajú vek 11 rokov) nadviazal kontakt s predstaveným monastiera archimantritom Serafimom a vstúpil do noviciátu. V roku 1939, mu otec dal povolenie aby sa úplne zapojil do kláštorného života. V monastieri zostal aj počas 2. svetovej vojny, do príchodu Červenej armády.

Po príchode armády mnísi evakuovali monastier najprv do Bratislavy a potom do Nemecka a Švajčiarska. V Ženeve vo veku šestnásť rokov Vasiľ sa stal novicom. V roku 1946 mnísi vrátane Vasiľa, emigrovali do USA a pripojili sa k monastieru Svätej Trojice v Jordanville.

V Jordanville Vasiľ nastúpil do prvého ročníku seminára stále ako novic. V marci 1948 spolu s ďalšími dvomi novicmi sa stal mníchom, prijal rehoľné meno Laurus. V 1949 prijal diakonské svätenie. V roku 1954 bol vysvätený na kňaza. V roku 1959 bol zvolený za igumena (predstaveného kláštora). V roku 1966 bol zvolený za archimandritu.

V roku 1967 archimandrita Laurus bol zvolený za biskupa a vysvätený. Následne sa stal tajomníkom biskupskej synody.

Laurus uskutočnil veľa pútí po svätých miestach pravoslávia napr. v Svätej zemi a na hore Athos. V roku 1981 sa stal arcibiskupom.

V októbri 2001 po penzionovaní metropolitu Vitalija bol Laurus zvolený synodou biskupov za metropolitu Východnej Ameriky a New Yorku a metropolitu Ruskej pravoslávnej cirkvi v zahraničí.

Od 6. mája do 14. mája 2006 predsedal štvrtému zasadaniu diaspóry na ktorom bolo odsúhlasené zmierenie a normalizácia vzťahov s moskovským patriarchátom. Dňa 17. mája 2007 metropolita Laurus spolu s mnohými duchovnými Ruskej pravoslávnej cirkvi v zahraničí podpísal „Акт о каноническом общении“ v Moskve a spoločne s moskovským patriarchom odslúžili svätú liturgiu v Chráme Krista Spasiteľa.

Metropolita Laurus zomrel v monastieri Svätej Trojice v Jordanville 16. marca 2008, presne na sviatok ortodoxie. Pohreb sa uskutočnil 21. marca za účasti mnohých predstaviteľov pravoslávnej cirkvi na cintoríne monastiera Svätej Trojice.

## Referencie


## Iné projekty

## Externé odkazy
*His Eminence Metropolitan Laurus (Vassily Skurla)
*BLESSED JUBILEE: Towards the 50th Anniversary of the His Eminence Metropolitan Laurus' Pastoral Service
* 

## Zdroj
*

Kategória:Slovenské osobnosti rusínskeho pôvodu
Kategória:Osobnosti USA rusínskeho pôvodu
Kategória:Osobnosti USA slovenského pôvodu
Kategória:Osobnosti z Ladomirovej
Kategória:Slovenskí pravoslávni metropolitovia
Ivica Vastić

**Ivica Vastić** (* 29. september 1969, Split, Chorvátsko) je bývalý rakúsky futbalový reprezentant.

## Majstrovstvá sveta 1998
Na MS 1998 vo Francúzsku strelil gól Čile v základnej skupine, ktorým vyrovnával v 90. minúte na 1:1.

## Majstrovstvá Európy 2008
V roku 2008 bol členom rakúskeho národného futbalového mužstva na Majstrovstvách Európy vo futbale 2008. V prvom zápase proti Chorvátsku striedal v 61. minúte Jürgena Säumela, ale gól nezaznamenal. V druhom zápase proti Poľsku nastúpil opäť ako striedajúci hráč a v 3. minúte nadstaveného času vyrovnal na 1:1 z pokutového kopu. Za tento gól dostáva ročne zdarma 110 litrov piva.

Na tomto šampionáte bol najstarším hráčom.

Vastić sa stal najstraším strelcom histórie Majstrovstiev Európy vo futbale vo veku 38 rokov a 257 dní, čím prekonal Portugalca Neného o 4 roky a 44 dní.

## Referencie

Kategória:Rakúski futbalisti
Kategória:Hráči SK Sturm Graz
Kategória:Hráči MSV Duisburg
Kategória:Hráči FK Austria Wien
Kategória:Hráči RNK Split
Kategória:Hráči First Vienna FC
Kategória:Hráči VSE St. Pölten
Kategória:Hráči VfB Admira Wacker Mödling
Kategória:Hráči LASK Linz
Kategória:Hráči Nagoya Grampus Eight
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2008
Kategória:Osobnosti zo Splitu
Laurus

**Laurus** môže byť:
*latinský názov rastlinného rodu vavrín
*svätec z 2. stor., pozri pod Florus a Laurus
*meno metropolitu, pozri Laurus (Škurla)
Salomon de Bray

**Salomon de Bray** (* 1597, Amsterdam, Holandsko – † 11. máj 1664, Haarlem) bol holandský barokový architekt a maliar.

V Harleme sa usadil ešte pred rokom 1617, keď sa pravdepodobne učil u Hendricka Goltzia a Cornelia van Haarlema, a kde sa aj v roku 1625 oženil. Postupne sa mu narodilo desať detí, z ktorých tri sa vydali na umeleckú dráhu. Zomrel pravdepodobne na mor, tak ako aj niektoré z jeho deti, a je pochovaný v Sint-Bavokerk v Haarleme.

Maľoval historické obrazy, portréty a krajinomaľby. Ako katolík pravdepodobne tiež vytvoril oltárne obrazy pre tajné kostoly. Ako architekt spolupracoval pri výzdobe paláca Huis ten Bosch v Haagu. De Bray bol tiež aktívny aj ako dizajnér výrobkov zo striebra, ako básnik, architekt a urbanista. Ako architekt sa zapojil do stavby alebo rozvoja haarlemskej radnice, kostola sv. Anny alebo Zijlpoorta. Jedna z jeho básní bola tiež zhudobnená jeho priateľom Corneliom Padbrué. Jeho dielo zobrazuje ducha holandského klasicizmu, ktorý vznikal v tomto období, a je porovnateľný s takými umelcami, ako Pieter de Grebber. 

## Iné projekty

Kategória:Narodenia v 1597
Kategória:Úmrtia v 1664
Kategória:Holandskí maliari
Kategória:Holandskí architekti
Kategória:Holandskí básnici
Kategória:Barokoví maliari
Kategória:Barokoví architekti
Kategória:Barokoví básnici
Kategória:Osobnosti z Amsterdamu
Zoznam vodných tokov v povodí Slatiny

**Zoznam vodných tokov v povodí Slatiny** obsahuje abecedne zoradený zoznam všetkých oficiálne pomenovaných vodných tokov v povodí rieky Slatina. 

Kategória:Povodie Slatiny
Slatina
Jan van Santen

**Jan van Santen** (alebo **Giovanni Vasanzio**) (* asi 1550, Utrecht, Holandsko – † 1621, Rím, Taliansko) bol architekt, záhradný architekt a rytec holandského pôvodu. 

Najlepšie roky svojej tvorby strávil v Ríme, kam prišiel v 80. rokoch 16. storočia. Pracoval ako pomocník Flaminia Ponzia a dokončoval práce po Ponziovej smrti (1613). Stal sa – takpovediac – „domácim architektom“ Borgiovcov. Po jeho smrti prevzal jeho miesto u Borgiovcov Giovanni Battista Soria.  

## Hlavné diela
*palác Borgiovcov, na ktorom pracoval spolu s Carlom Madernom po smrti Flaminia Ponzia
*priečelie San Sebastiano fuori le Mura (1612)
*Villa Borghese; jej priečelie navrhol v rokoch 1613 – 1615, s výzdobou sa pokračovalo v rokoch 1618 – 1619
*doplnky k Ville Mondragone Martina Longhiho (1615)
*Orlia fontána na Acqua Paola (1613)
*fontána "della Galera" v záhrade Vatikánskeho paláca (1620)

File:Fontana dell'Aquilone 20120717 104736.jpg|Orlia fontána
File:La villa Borghèse (Rome) (5967141816).jpg|Villa Borghèse 
File:San Sebastiano fuori le mura (Rome).jpg|San Sebastiano fuori le Mura

 

Kategória:Narodenia v 16. storočí
Kategória:Úmrtia v 1621
Kategória:Holandskí architekti
Kategória:Barokoví architekti
Kategória:Krajinní architekti
Kategória:Osobnosti z Utrechtu
Florent Malouda

**Florent Malouda** (* 13. jún 1980, Cayenne) je francúzsky futbalový stredopoliar a krídelník tímu Chelsea FC a na tomto poste hrá aj vo francúzskej reprezentácií. Do Chelsea prestúpil z tímu francúzskeho majstra Olympique Lyon.

Malouda bol na MS 2006 v Nemecku, kde vo finále po faule od Marca Materazziho naňho sa kopala penalta, ktorý premenil Zinedine Zidane.
Hral aj na ME 2008 v Rakúsku a vo Švajčiarsku.

## Úspechy
**[[Olympique Lyonnais|Lyon]]**
* Ligue 1: 2003-04, 2004-05, 2005-06, 2006-07
* Trophée des champions: 2004, 2005, 2006

**[[Chelsea FC|Chelsea]]**
* FA Cup: 2009, 2010
* Premier League: 2010
* Community Shield: 2009

Druhé miesto:
* Liga majstrov UEFA: 2008
* FA Premier League: 2007-08

## Iné projekty

Kategória:Francúzski národní futbalisti
Kategória:Hráči Olympique Lyonnais
Kategória:Hráči Chelsea FC
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Brezinský potok

**Brezinský potok** môže byť:
*prítok Drevenice v povodí Žitavy, pozri Brezinský potok (prítok Drevenice)
*prítok Izry v povodí Bodrogu, pozri Brezinský potok (prítok Izry)
*prítok Majerského potoka v povodí Sikenice, pozri Brezinský potok (prítok Majerského potoka)
*prítok Nemeckej v povodí Slatiny, pozri Brezinský potok (prítok Nemeckej)
*prítok Orechovského potoka v povodí Uhu, pozri Brezinský potok (prítok Orechovského potoka)

## Pozri aj
*Brezinský kanál
Liešňanský potok

**Liešňanský potok** môže byť:

*prítok Drietomice, pozri Liešňanský potok (prítok Drietomice)
*prítok Slatiny, pozri Liešňanský potok (prítok Slatiny)
Studená voda

**Studená voda** môže byť:

*prítok Lakšárskeho potoka, pozri Studená voda (prítok Lakšárskeho potoka)
*prítok Slatiny, pozri Studená voda (prítok Slatiny)
Majstrovstvá Európy vo futbale 2012

vpravo|náhľad|280px|

**Majstrovstvá Európy vo futbale 2012** boli hlavnou futbalovou súťažou národných mužstiev reprezentujúcich členské krajiny UEFA. Konali sa v dňoch 8. júna až 1. júla 2012 v Poľsku a na Ukrajine. Národné mužstvá  a  ako usporiadatelia postúpili na tento šampionát priamo, ďalších 14 zúčastnených tímov si vybojovalo účasť v kvalifikácii, ktorá sa začala v lete 2010.

Úvodný zápas sa uskutočnil vo Varšave (Poľsko) a finálový sa konal v Kyjeve (Ukrajina).

## Problémy s organizáciou
Viackrát boli otázky ohľadom zvládnutia organizácie, ale vždy bola vyjadrená podpora organizátorom. V októbri 2008 kvôli svetovej finančnej kríze a nejasnosti v právnych otázkach Ukrajina pozastavila prípravné práce. V prípade ak sa ich vzdá, Poľsko navrhuje organizovať EURO 2012 s Nemeckom. Ukrajinský veľvyslanec v Poľsku tieto správy poprel. Dokonca ich označil za blúznenie. Takisto v októbri 2008 kvôli sporu medzi poľskou vládou a FIFA bola organizácia zo strany Poľska taktiež ohrozená. V decembri toho istého roku sa opäť objavili správy, že Ukrajina nestíha práce okolo národného štadióna. UEFA jednoznačne poprela špekulácie, že šampionát by mohlo samo usporiadať Poľsko. V marci 2009 sa objavili informácie, či Ukrajina zvládne financovať výstavbu štadiónov, i napriek finančnej kríze.

## Kvalifikácia

## Štadióny
### Poľsko

### Ukrajina

## Skupiny
### Skupina A
#### Tabuľka

#### Zápasy

### Skupina B
#### Tabuľka

#### Zápasy

### Skupina C
#### Tabuľka

#### Zápasy

### Skupina D
#### Tabuľka

#### Zápasy

## Play-off

### Štvrťfinále

### Semifinále

### Finále

## Iné projekty

## Referencie


## Externé odkazy
* ME 2012 na oficiálnej stránke UEFA 
* Prehľadný výsledkový servis na ME 2016
* Program zápasov na ME 2016


2012
Futbal
Futbal
Kategória:2012 v Poľsku
Kategória:2012 na Ukrajine
Aérospatiale

[thumb|Aérospatiale Gazelle počas Airshow Radom 2005 v [Poľsko|Poľsku.]]
**Aérospatiale** bol francúzsky letecký výrobca, ktorý vyrábal civilné a vojenské lietadlá a nosné rakety.

Aérospatiale vznikla v roku 1970 po zlúčení štátom vlastnených spoločností Sud Aviation, Nord Aviation a SÉREB (Société d'études et de réalisation d'engins balistiques).

V roku 1992 DaimlerBenz Aerospace AG (DASA) a Aérospatiale zlúčili svoje divízie vyrábajúce helikoptéry do Eurocopter Group.

V roku 1999 zlúčením Aérospatiale s Matra Haute Technologie vznikla spoločnosť Aérospatiale-Matra.

10. júla 2000 sa Aérospatiale-Matra zlúčila s niekoľkými ďalšími európskymi výrobcami pod názvom EADS.

## Výrobky
*Airbus – dopravné lietadlá
*Alouette II a Alouette III – helikoptéra
*Arabsat – satelit
*Ariane – nosná raketa
*ATR 42 a ATR 72 – turbovrtuľové dopravné lietadlá (spoločne s Aleniou)
*ATSF – nadzvukové dopravné lietadlo (nerealizovaný nástupca Concordu)
*Caravelle – dopravné lietadlo
*Concorde – nadzvukové dopravné lietadlo
*Corvette – dopravné lietadlo
*Dauphin – helikoptéra
*Epsilon – cvičné lietadlo
*Exocet – protilodné riadené strely
*Gazelle – helikoptéra
*Hermes – kozmický raketoplán (nerealizovaný projekt)
*Lama – helikoptéra
*Magister – cvičné/útočné lietadlo
*Puma – helikoptéra
*Spacebus 300 – satelit
*Zephyr – námorné cvičné/útočné lietadlo

## Iné projekty

Kategória:Výrobcovia lietadiel z Francúzska
Kategória:Výrobcovia vrtuľníkov
Kategória:Zaniknuté podniky
Douglas Aircraft Company

**Douglas Aircraft** (oficiálny názov **Douglas Aircraft Company**) bola americká letecká firma založená v júli 1921 Donaldom Douglasom v meste Santa Monica v Kalifornii. Na začiatku existencie firma získala slávu vďaka účasti na prvom oblete sveta v lietadlách Douglas v roku 1924.

Vyrobené lietadlá sa označovali skratkou **DC-***X*, kde za *X* bolo dosadené sériové číslo modelu. Najznámejším sa stalo lietadlo DC-3, ktoré bolo vyrábané pre civilné účely, ale aj pre americkú armádu ako C-47 Skytrain. Lietadlá sú známe svojou dlhou životnosťou. V roku 1967 sa firma spojila so spoločnosťou McDonnell Aircraft Corporation, čím vznikla firma McDonnell Douglas.
Civilné lietadlá: DC-1, DC-2, DC-3, Super DC-3, DC-4, DC-5, DC-6.

## Iné projekty


Kategória:Zaniknuté podniky
Bogdan Lobonţ

**Bogdan Ionuţ Lobonţ** (* 18. január 1978, Hunedoara, Rumunsko) je bývalý rumunský futbalový brankár a reprezentant.

## Reprezentačná kariéra
Lobont bol v nominácií pre EURO 2000, ale do hry nezasiahol. Bol brankárskou dvojkou. O osem rokov neskôr na EURO 2008 bol jednotkou v bráne. Proti Francúzsku si udržal čisté konto, ale v druhom zápase skupiny proti Taliansku dostal gól od Christiana Panucciho. Ďalšie dva góly dostal od Holandska. Nakoniec Rumunsko v skupine obsadilo 3. miesto a nepostúpilo do čtvrťfinále.

## Iné projekty

Kategória:Rumunskí futbalisti
Kategória:Futbaloví brankári
Kategória:Hráči FC Corvinul Hunedoara
Kategória:Hráči Rapid Bukurešť
Kategória:Hráči Ajax Amsterdam
Kategória:Hráči AC Fiorentina
Kategória:Hráči Dinamo Bukurešť
Kategória:Hráči Majstrovstiev Európy vo futbale 2000
Kategória:Hráči Majstrovstiev Európy vo futbale 2008
Kategória:Osobnosti z Hunedoary
Cult Movies

***Cult Movies*** (sl. ***Kultové filmy***) je kniha, ktorú v roku 1981 vydal americký filmový kritik a športový novinár Danny Peary. Kniha obsahuje sériu autorových esejí zaoberajúcich sa úvahami o 100&nbsp;najreprezentatívneších príkladoch fenoménu kultových filmov. Filmy sú prezentované v abecednom poradí, každá kapitola obsahuje stručný príbeh vzťahujúci sa k popisovanému dielu, jeho výrobe, detailom pri jeho uvádzaní do kín a súhrnným výberom reakcií dobových kritík. 

V predslove autor knihy podotýka, že „z tisícok nakrútených filmov iba extrémne malé množstvo vyvolalo prudkú vášeň u návštevníkov kín dlhšiu dobu od ich prvého uvedenia“. Kultové filmy sú Pearym definované ako „špeciálne filmy, ktoré sa z nejakých dôvodov zachovali v srdciach častí návštevníkov kín, zotrvali v ich vedomí a sú nimi nadšení“. Dodáva, že typické hollywoodske produkty nikdy nedospejú k statusu kultových filmov kým všetci diváci vnímajú tieto priemerné diela vo viacerých alebo menších rovnakých smeroch bez reálnej zhody v jeho kvalite. Kultové filmy sa rodia v kontroverziách argumentov o ich kvalite, téme a iných aspektoch. Kultoví fanúšikovia veria že sú uprostred hŕstky požehnaných, ktorí objavili v detailoch niečo, čo čo priemerní návštevníci kina a kritika nepostrehli, niečo, čo robí film výnimočným.

Po prvom vydaní vyšli doplnené reedície tohto diela, najnovšia v roku 1998 od vydavateľstva Gramercy Books (ISBN 0-517-20185-2). Po prvom dieli boli publikované ďalšie dve časti tejto knihy s názvami *Cult Movies 2* (1983, Dell, ISBN 0-440-51632-3) a *Cult Movies 3* (1988, Fireside, ISBN 0-671-64810-1), v každej z nich je 50 kapitol o ďalších kultových filmoch.

## Kultové filmy

## Referencie

Kategória:Knihy o filme
Kultový film

**Kultové filmy** sú filmy, ktoré majú získaných vysoko oddaných no väčšinou relatívne malý okruh fanúšikov. Často sa stáva, že takéto filmové diela sa, aj napriek počiatočnej nevôli kritikov, stanú slávnym a dostanú sa z okruhu záujmu obdivovateľov a sú potom akceptované a slávne aj u širšej verejnosti. Príkladmi sú filmy *[[2001: Vesmírna odysea]]* (1968), *[[Mechanický pomaranč (film)|Mechanický pomaranč]]* (1971), *[[The Rocky Horror Picture Show]]* (1975), *[[Taxikár (film z roku 1976)|Taxikár]]* (1976), *[[Bojovníci]]* (1979), *[[Blade Runner]]* (1982), *[[Modrý zamat]]* (1986), a *[[Pulp Fiction: Historky z podsvetia|Pulp Fiction]]* (1994). Veľa kultových filmov prekročilo svoj pôvodný status kultu a začali byť považované za klasické filmové diela, ďalšie sú označované za „také zlé, že sú až dobré“ („so bad it's good“) a ich osudom je zostať nezrozumiteľnými. Zároveň nie všetky filmy, ktoré majú svojich zanietených fanúšikom musia byť kultovými.

Termín „kultový film“ prvýkrát použil na začiatku 80. rokov v svojej knihe *[[Cult Movies]]* americký filmový kritik a športový novinár Danny Peary. Tento termín je používaný na označenie filmov, ktoré spočiatku nemali významný komerčný úspech, či uznanie u kritikov, no neskôr si získali malú, zvyčajne fanaticky oddanú fanúšikovskú základňu, no nájdu sa aj určité výnimky, ktoré sú vedené v mylnej predstave o kultových klasických filmoch, a ich definícii že „sú to filmy ktoré buď milujete, alebo nenávidíte“. Kultové filmy bývajú známe svojou excentrickosťou, nesledujú tradičné štandardy filmovej tvorby hlavného prúdu kinematografie. Kultové filmy sú často považované za kontroverzné, sú známe svojim vybočením od zaužívaných spôsobov rozprávania príbehov a štandardných výrobných technických postupov.

## Referencie


Kategória:Teória filmu
Kakurenbo

**Kakurenbo** (jap.: カクレンボ) je japonský krátkometrážny animovaný film napísaný a režírovaný Šúhei Moritom. Dej je situovaný v opustených ruinách starého mesta, kde deti hrajú schovávačku. Tie, ktoré hrali túto hru sa stratili. Hru „Kakurenbo“ hrá aj *Hikora*, chlapec ktorý dúfa, že tam nájde stratenú sestru.

Kakurenbo malo premiéru v marci 2005 na *Tokyo International Anime Fair*, kde vyhralo cenu *Notable Entry* v hlavnej kategórii. V Kórejskej republike tento film dostal ocenenie *Best Film Nomination* na *Seoul Comics* a *Animation Festival*. Kakurenbo vyhralo kategóriu „Najlepší krátky film“ vo *Fantasia Festivale* v Montreali.

## Postavy
***Hikora** (ヒコラ) – mladý chlapec, ktorý hrá Kakurenbo, aby našiel stratenú sestru.
***Sorinča** (ソリンチャ) – Hikorova sestra.
***Jaimao** (ヤイマオ) – Hikorov najlepši priateľ.
***Nošiga** (ノシガ) – vodca malého gangu.
***Tačiži** (タチジ) – jeden z členov Nošigovho gangu.
***Suku** (スク) – ďalší člen gangu.
***Inmu** (インム) a **Janku** (ヤンク) – bratia dvojičky, ktorých príčina hrania je záhadou.

Kategória:Anime
Kategória:Anime filmy
Kategória:Anime z roku 2004
Kategória:Japonské kreslené filmy
James Kottak

**James Kottak** (* 26. december, 1962, Louisville, Kentucky, USA† 9. január 2024, Louisville) bol americký bubeník ktorý pôsobil v hardrockovej skupine Scorpions, kde ho v roku 2016 nahradil Mikkey Dee.

Pred príchodom do Scorpions hral v skupinách *Kingdom Come*, *Warrant*, *Wild Horses*, *Montrose*. Mal aj vlastnú kapelu *Kottak*, ktorá vydala album *The Rupy*.

## Referencie


## Iné projekty

## Externé odkazy
* 

## Zdroj

Kategória:Bubeníci USA
Kategória:Rockoví bubeníci USA
Kategória:Heavymetaloví bubeníci USA
Kategória:Osobnosti z Louisvillu (Kentucky)
Novokrídlatce

**Novokrídlatce** (lat. *Neoptera*) je veľký taxón (zaraďovaný ako infratrieda, divisio a pod.) krídlatcov (*Pterygota*), a teda aj hmyzu (*Insecta*, *Ectognatha*).

## Charakteristika
Krídla (pokiaľ nie sú druhotne redukované) sa v pokoji skladajú plocho nad bruškom; výnimkou je silne odvodená skupina Rhopalocera. Krídla za letu pracujú synchrónne. Tykadlá sú dlhšie, tykadlový bičík je primárne mnohočlánkový. Na konci bruška sú niekedy cerkusy (Perlodea, Polyneoptera), no terminálny filament vždy chýba. Vývin lariev prebieha na súši, len u malého percenta druhov vo vode; ale aj v tom prípade larvy väčšinou dýchajú atmosférický O2.

## Systematika
novokrídlatce (Neoptera):
* incertae sedis: pošvatky (Plecoptera) - dnes často zaraďované do taxónu Polyneoptera
* ortopteroidný hmyz (Polyneoptera, Orthopterodea) 
* hemipteroidný hmyz/paraneopterný hmyz (Paraneoptera, Acercaria) - myslí sa hemipteroidný hmyz v širšom zmysle (Clareocercaria), čiže vrátane najmä taxónov †Miomoptera a †Hypoperlida
* holometabolný hmyz/hmyz s úplnou premenou (Holometabola, Endopterygota, Metabola, Oligoneoptera)

Vzájomné vzťahy medzi týmito taxónmi nie sú isté:
:- Dnes sa väčšinou uvádza, že Paraneoptera a Holometabola sú sesterské taxóny a spolu tvoria taxón Eumetabola. 
:- Alternatívne sa za sesterské taxóny považujú Polyneoptera (vrátane Plecoptera) a Paraneoptera, ktoré spolu tvoria taxón hemimetabolný hmyz/hmyz s neúplnou premenou (lat. Exopterygota, Hemimetabola) v novšom zmysle (preto "v novšom zmysle", lebo tradične je tento taxón ponímaný širšie - pozri hemimetabolný hmyz).
:-Plecoptera sú podľa niektorých názorov sesterský taxón všetkých ostatných Neoptera.

Poznámka: Staršie sa ako bazálne Neoptera niekedy zaraďovali aj taxóny †Blattinopseida a †Paoliida v užšom zmysle. Tieto dnes oba tvoria taxón Paoliida v širšom zmysle, ktorý patrí do taxónu ortopteroidný hmyz (Polyneoptera) v širšom zmysle.

Zdroje systematiky: 

## Iné projekty

## Zdroje

* 
* http://www.helsinki.fi/~mhaaramo/metazoa/protostoma/arthropoda/insecta/neoptera_1.html
* http://tolweb.org/Neoptera/8267
* http://www.insecta.bio.pu.ru/z/nom/Neoptera.htm
Johann Christian Bach

**Johann Christian Bach** (* 5. september 1735, Lipsko, Svätá rímska ríša nemeckého národa† 1. január 1782, Londýn, Anglické kráľovstvo) bol nemecký skladateľ a organista obdobia klasicizmu.

## Život a dielo
Johann Christian Bach sa narodil v roku 1735 ako jedenásty z trinástich synov geniálneho skladateľa Johanna Sebastiana Bacha a jeho druhej manželky Anny Magdaleny Wülckenovej. K hudobnej dráhe bol predurčený už od detstva. Už v deviatich rokoch bravúrne ovládal hru na klavír, v roku 1750 študoval so svojim nevlastným bratom Carlom Philippom Emanuelom Bachom v Berlíne. O niečo neskôr odišiel študovať do Talianska, kde sa stal slávnym organistom v milánskej katedrále. 

Vo svojom ranom diele komponoval prevažne opery, čo mu o niečo neskôr dovolilo odísť do Londýna, kde začal vynikať ako skladateľ kráľovského divadla Haymarket. Tu tiež získal svoju prezývku „londýnsky Bach“ a stal sa obľúbenou, uznávanou a žiadanou osobnosťou miestneho kultúrneho života. Jeho popularita bola dokonca tak vysoká, že bol prijatý ako osobný učiteľ hudby princeznej Charlotty a začal sa pohybovať v tých najvyšších spoločenských kruhoch. Približne v tom čase začal svoju pozornosť upierať tiež na symfóniu a komornú hudbu. 

Keď v roku 1764 prišiel do Londýna mladý Mozart ako zázračné dieťa, stal sa Bach jeho významným podporovateľom a stal sa jeho súkromným učiteľom hudby, čo významne ovplyvnilo ranú Mozartovu tvorbu. 

Johann Christian Bach ovplyvnil aj vo svojej dobe rad významných nemeckých a anglických skladateľov. Jeho dielo je početné a jeho hudba je príjemne melodická. Je považovaný aj za prvého skladateľa, ktorý uviedol do moderného operného orchestra klarinet.

Koncom života sa veľmi zadĺžil, celkom čiastkou približne 4 000 libier. V roku 1781 ho postihol nervový záchvat, onedlho nato zomrel. Jeho pohreb zaplatil sám kráľ Juraj III..

## Iné projekty

## Externé odkazy
* Podrobnejší životopis  

Kategória:Nemeckí hudobní skladatelia
Kategória:Klasicistickí skladatelia
Kategória:Operní skladatelia
Kategória:Narodenia v 1735
Kategória:Úmrtia v 1782
Kategória:Osobnosti z Lipska
Carl Philipp Emanuel Bach

**Carl Philipp Emanuel Bach** (* 8. marec 1714, Weimar, Svätá rímska ríša nemeckého národa – † 14. december 1788, Hamburg) bol nemecký čembalista, hudobný skladateľ a pedagóg, druhý najstarší syn Johanna Sebastiana Bacha.

## Život
Prešiel dôkladným kontrapunktickým školením u svojho otca. Jeho ďalšia tvorivá dráha však priniesla odklon od barokového smeru k novému hudobnému mysleniu raného klasicizmu. No seriózny, myšlienkovo hlboký umelecký prejav jeho otca zostal vlastný aj jemu a prejavil sa v jeho tvorbe osobitou výrazovou hĺbkou. Bach pôsobil najprv v službách pruského kráľa ako čembalista, v roku 1767 sa však presídlil do Hamburgu, kde prevzal po Telemannovi úrad mestského hudobného riaditeľa. Stal sa poprednou osobnosťou hudobného života tohto slobodného mesta, priatelil sa s významnými nemeckými básnikmi a ďalšími umelcami. Ako jeden z prvých v Nemecku organizoval verejné koncerty.

## Tvorba
Najväčší význam má jeho inštrumentálna tvorba - orchestrálne symfónie, klavírne sonáty, triové sonáty a sláčikové kvartety. Najrozsiahlejšia je však Bachova tvorba pre sólový klavír (čembalo), zvlášť klavírne sonáty, ktorých napísal okolo 200; v nich dospel nielen k pozoruhodnej úrovni nástrojovej sadzby, ale aj k vývojovému pokroku v oblasti hudobného výrazu nového slohu: stal sa charakteristickým predstaviteľom tendencie Sturm und Drang, prejavujúcej sa obzvlášť intenzitou výrazu hlavne v polohách vášnivých a citovo vypätých, ktoré predznamenali v období raného klasicizmu situáciu označovanú tiež ako romantická kríza. K dosiahnutiu vysokého stupňa výrazovej intenzity sú u Bacha zapojené všetky zložky hudobnej reči - osobitou formuláciou tém začínajúc a ich harmonickým výkladom aj nástrojovou štylizáciou končiac. Objavujú sa aj programové názvy, ktoré majú bližšie špecifikovať vlastný hudobný obsah diela. Svojim ponímaním klavírnej sonáty ovplyvnil rad ďalších skladateľov vrátane Josepha Haydna a W. A. Mozarta. Vo vokálnom odbore je autorom oratórií a veľkého počtu chrámových skladieb, piesní, árií a ód s duchovným aj svetským obsahom. Je tiež autorom jedného z najvýznamnejších prameňov o predklasickej hudobnej interpretácii a estetike  *Versuch über die wahre Art das Clavier zu spielen* (*Štúdia o pravom umení klavírnej hry*). Prvý diel tohto spisu bol vydaný v roku 1753, druhý v roku 1762.

## Iné projekty

## Zdroje
* *Jaroslav Smolka - Dějiny hudby*
* *Jiří Vysloužil - Hudební slovník pro každého II.*

Kategória:Nemeckí hudobní skladatelia
Kategória:Osobnosti z Weimaru
Holometabolný hmyz

**Holometabolný hmyz** (iné názvy: **holometabola**, **hmyz s úplnou premenou**, **hmyz s dokonalou premenou**; lat. Endopterygota, Holometabola, Metabola, Oligoneoptera) je veľký taxón (zaraďovaný napríklad ako kohorta) z taxónu novokrídlatce (Neoptera).

## Charakteristika
Je to hmyz s úplnou premenou (cudzím slovom: holometabóliou), ktorá prebieha výhradne v pokojovom štádiu: kukle (pupa), u lariev sa nikdy nepozoroval ani len náznak krídel. Chodidlá sú primárne päťčlánkové. V stavbe ústnych orgánov pozorujeme popri východiskovom hryzavom type všetky možné modifikácie. Aptéria je relatívne menej  častá, ale vyskytuje sa.

## Systematika
holometabolný hmyz (Endopterygota, Holometabola, Metabola, Oligoneoptera):
*čeľaď †Permoberothidae (†Protoneuroptera)
*čeľaď †Permochoristidae
*čeľaď †Sibiriothaumatidae
* rad † Promecoptera
* nadrad blanokrídlaté (Hymenopteroid(e)a, Hymenopterida v širšom zmysle )
** rad blanokrídlovce (Hymenoptera, Hymenopterida v užšom zmysle)
* nadrad chrobákovce (Coleopteroidea)
** rad chrobáky (Coleoptera)
* nadrad sieťokrídlaté (Neuropterid(e)a, Neuroptera v širšom zmysle, Planipennia)
**čeľaď †Rafaelidae
** rad dlhokrčky (Raphidioptera)
** rad vodnárky (Megaloptera)
** rad sieťokrídlovce (Neuroptera v užšom zmysle)
*Panorpida
**čeľaď† Belmontiidae
**čeľaď† Permopanorpidae
**čeľaď† Permocentropidae
**čeľaď† Kaltanidae
**(-) Amphiesmenoptera
***čeľaď †Microptysmatidae
***čeľaď †Cladochoristidae
*** rad potočníky (Trichoptera)
*** rad motýle (Lepidoptera)
*Antliophora
**? †Saurophthirus longipes
** †Strashila incredibilis
**? čeľaď †Aneuretopsychidae
**? čeľaď †Mesopsychidae
**? čeľaď †Pseudopolycentropodidae
**? čeľaď †Liassophilidae
** čeľaď †Permotanyderidae
** čeľaď †Robinjohniidae
** čeľaď †Permotipulidae
**nadrad srpicokrídlaté (Mecopteroidea)
***†Niwratia elongata - zaraďované aj pod Mecoptera
***†Tarwinia australis - zaraďované aj pod Mecoptera
***čeľaď Nannochoristidae - zaraďovaná aj pod Mecoptera
***čeľaď snežníčkovité (Boreidae) - zaraďovaná aj pod Mecoptera
*** rad srpice (Mecoptera) – vrátane Protodiptera
*** rad blchy (Siphonaptera, Aphaniptera)
**Halteria – zaraďované aj pod Mecopteroidea
*** rad dvojkrídlovce (Diptera)
***? rad riasavce (Strepsiptera)

## Referencie

## Zdroje
* 
* http://www.helsinki.fi/~mhaaramo/metazoa/protostoma/arthropoda/insecta/endopterygota.html#Holometabola
* http://tolweb.org/Endopterygota/8243
* http://www.insecta.bio.pu.ru/z/nom/Endopterygota.htm , http://www.insecta.bio.pu.ru/z/nom/Holometabola.htm , http://www.insecta.bio.pu.ru/z/nom/Metabola.htm , http://www.insecta.bio.pu.ru/z/nom/Oligoneoptera.htm 

## Iné projekty